text:
Coronavirus ana kanu hte Thai mungdan e machyi hkrum nga ai Miwa amyusha langai hpe Anti-flu (mak hkalawng tsi) hte AIDS tsi hpan 2 hpe gayau nna tsi tsi ai hpang, ana hkyem sa wa ai lam Thai tsi du ni February praw 2 ya shani tsun ai re.
Asak 71 ning asak kung Miwa hpawmi langai hpe hkying hkum 48 laman hkyem sa hkra tsi shamai ya lu sai lam Bangkok Rajvithi tsi rung na tsidu lahkawng tsun da ai hpe Thai Bangkok Post Shiga Laika hta mu lu ai re.
Miwa mung hta mung machyi ai kaw nna mai tsai wa sai marai (328) hpe tsi rung shayu dat sai lam Miwa Xinhua shiga hta tang madun tawn ai re.
2019 na Miwa mung Wuhan mare kaw nna kap bra wa ai ndai ana hpe 2019 Novel Coronavirus ngu mying jaw da ai re.
Mungkan Hkamja Dap WHO gaw ndai ana hpe sadi maja ra ai madang rai sai lam ndau da ai hpe mu lu ai.
Dai ni du hkra Coronavirus ana kap bra ai mungdan 20, kap bra masha 14000 jan hte masha si jahpan 200 jan sai lam chye lu ai.


c: text/html

text:
KIA Masat (3) Dap Ba, Masat (27) Dap Dung ginra, de gasat gala majan matut manoi naw byin nga ai re, lai wa sai December(18) ya shani hta mung U Lang pa Ginwang , Loi Ya Bum,Hka Hpawk HKyet hte Bum Chyaw bum shara ni de, Myen Hpyen hpunng ni htu shadut htim gasat lung wa ai majaw KIA hpyen hpung ni hte gasat poi byin ai lam shawng lam shi sawk ni shana wa kaw na chye lu ai.
KIA Masat (27) Dap Dung ginra de lai wa sai December (10) ya jan kaw nna gasat poi bai byin wa ai majaw December (17) ya shani Loi Yai mare masha htinggaw (6) gaw Nam Hkam Bang Lung hpyen yen dabang de hpyen koi yen mat sai lam chye lu ai.

robotstxt: allowed

filter: keep


text:
Je Yang hpyen yen dabang kaw June (9) ya shani ginjaw hpyen yen lakawn lanawn komiti hte KBC, RCM nawku hpung pawnghpawm nna Hpyen yen (11) ning hpring ladu hkrum kyu hpyi hpawm woi galaw ai lam nga ai.
Hkaw tsun hpawng hta Rev, Hpauyawng Tu Mai, Rev,Myingtung Gam San, Rev, Chyang maja Tu Shan, Rev, Chinle Zau Awng hte Du.kb Lama Zau Ra ni sa du shang lawm ai re.
Hpyenyen (11) ning hpring ladu hkrum hpawng lamang hta Rev, Hpauyawng Tu Mai kawn Karai Mungga hte n gun jaw ai rai nna, Dkb Lama Zau Raw kawn Ya yang na mabyin masa hte seng nna n gun jaw ga shaga ai hta hpyen yen mungshawa yawng tinang a kashu kasha ni hpe gara ladat hte sharin shaga ra ai lam, ya yang byin nga ai mungmasa lam, sut masa lam ni hte seng nna tinang a kun dinghku kata gara hku shakut shaja ra ai ngu ai lam ni hpe tsun hpaji jaw ai lam nga ai.
Hpyenyen ladaw (11) ning hpring ai hpang hpyen yen Mungmasha nkau gaw tinang dum nta mare buga de bai nhtang wa nga ai ni mung nga ai zawn , Mung masha law malawng gaw tinang a dum nta wa mayu sai raitim, asak shimlum lam nnga ai sha n-ga lam amyu myu hta yakhkak dut dang taw ai majaw tinang nga ai shara kaw na sha dum nta mare buga de wa gawan, hkring hkra Yi, Sun ni wa galaw let hpyen yen dabang kaw naw nga nga ai re.
Hpyenyen (11) Ning hpring ladu hkrum hpawng lamang hpe Jarit mayan rai nga ai Je Yang IDPs, Hpunlum Yang IDPs, Woi Chyai IDPs shara (3) hta galaw ai lam chye lu ai.


text:
Laiza Muklum Kata Byin ai amu manghkang ni hta Maw Daw Sengke Accident Amu manghkang gaw law dik byin nga ai rai nna nna September (9) ya shana daw hta mung laiza lawk 5 hka kau lam kaw Sengke Accident byin ai majaw masha marai langai asak si sum ai lam nga ai re.
Asak si sum mat ai wa gaw Je Yang Hpyenyen Dabang na Salang Kaiji Brang Mai ngu ai wa re.Shi gaw manang wa gawt ai hpang kaw hkan dung nang ai wa mahtang rai nna September (10) ya shani shi hkum sawp moi mang hpe Je Yang kaw makoi mayang sai lam Je Yang Dabang Up tsun ai kaw na chye lu ai.
Accident byin ai shara gaw Laiza kaw byin ai raitim masha gaw Je Yang Dabang na re ai majaw Laiza Muklum Balik Dap ni kawn Dabang lit nga ai ni ndai amu hparan la na matu ap dat sai lam Muklum Balik Dap Dabang Reng Marip Seng Du La tsun ai.
Ndai zawn Laiza muklum kata mawdaw sengke accident amu manghkang jahkring hkring byin ai lam gaw Mawdaw sengke gau hkang tara hpe n hkan nang n hkan sa ai majaw re nga nna Balik dap Dabang Reng Marip Seng Du La tsun ai.
Accident byin ai shara gaw Lawk (5) Hka Kau lam, Ja Len Zup Lu Sha Seng shawng kaw byin ai re.Ndai hka kau lam kaw sha lai wa sai shata hta mung masha langai Sengke gau nau shapyen ai majaw platform shadaw hpe wa adawt nna hka yawng si mat ai lam nga lai wa sai re, 2018 Ja shata kaw nna September shata du hkra rai yang sengke accident byin ai manghkang 20 lang daram byin ai hta si hkala hkrum ai masha law malawng gaw tsa lu tsa sha ai hte sengke mawdaw gau hkang tara n hkan nang n hkan sa ai majaw re lam seng ang ai Balik ni tsun ai lam chye lu ai.


text:
Jinghpaw Wunpawng pawng hpawm pati, KSPP gaw du na November ra lata poi kaw Jinghpaw Mungdaw rapdaw shara yawng 67 hta shang shingjawng na re lam, pati ningbaw ni tsun shagrin sai.
Kachin State People’s Party gaw Mungdaw kata amyusha rapdaw, mungshawa rapdaw, mungdaw rapdaw hte laksan amyu baw hkringmang (ye-ya wun-gyi), yawng shara 70 nga ai kaw ma hkra hta shingjawng na shawng e hkyen da tim, shara 3 kaw n lu shingjawng ai lam rai nga ai.
Dai shara ni gaw Saw Law mungdaw rapdaw shara, hte laksan amyu baw hkringmang shara lahkawng— Rawang hte Lisu re. Saw Law hta matut mahkai hte hkawm sa hkawm wa grai yak hkak ai majaw aten dep dat kasa mying jahpan bang na hpang hkrat ai majaw n lu shingjawng ai rai nna, Rawang hte Lisu ye-ya wun-gyi shara yan hta gaw kadai myit n lawm ai majaw re nga nna, KSPP Ningtau Ningbaw 2, Duwa Gumgrawng Awng Hkam sanglang dan ai re.
Jinghpaw Mungdaw ningpawt pati yawng 7 ra lata poi shang na hta KSPP gaw dat kasa law dik hte madung pati re.
Ngam ai, Sam Hkyeng TNDP (Tai-leng Nationalities Development Party) gaw shara 30, Lisu LNDP (Lisu National Development Party) gaw shara 23, Kachin National Congress (KNC) gaw shara 17, Zahkung Ting Ying a NDPK (New Democracy Party-Kachin) gaw shara 11, Lhaovo (Maru) LNUDP (Lhaovo National Unity and Development Party) gaw shara 5 hte Sam Hkyeng SSP (Shanni Solidarity Party) gaw shara 5, ni hta re.
Pati hku nna mali, masha hku nna pati kru hte pawng gahkyin ai KSPP gaw madung asuya daru magam lu NLD (National League for Democracy pati) hte hpyendap hkri dun USDP (Union Solidarity and Development Party snr Hkanghkyi pati) yan hpe shingdaw shingjawng na hkyen da ai re.
Du na Nov. 3 ra lata poi a matu, Jinghpaw Mungdaw kata, KIO uphkang ginra n lawm ai sha, asuya uphkang ginra ginwang (myu-ne) yawng18 hta e me (sin dan pa) jaw lu ai masha jahpan wan mi jan nga ai lam, Jinghpaw Mungdaw Ra Lata Poi Komishin hku chye lu ai. Lai wa sai 2015 ra lata poi ten hta gaw me jaw lu ai masha jahpan 870,000 nga ai re.


text:
Munghpawm Simsa Lam Hkrang Shapraw Komiti (UPWC) hte Mungdan Ting Gap Hkat Jahkring Bawngban Jahkrup Hpung (NCCT) ni du na March shata ka-ang ram hta 7 lang ngu na gap hkat jahkring bawngban jahkrup hpawng galaw na matu lahkawng maga myit hkrum da sai nga chye lu ai.
“UPWC hte NCCT ni 7 lang ngu na hkrum lu hkra tau hkrau bawngban jahkrup ai daw re. Zuphpawng lamang galaw na aten, bawngban mat na daw shan ni le. March shata ka-ang ram hkan hkrum lu na re ngu gaw lata da sai. 12 kawn 16 ya dai lapran hkan gaw hkrum na matu lata san da ai” nga Badu Koi Htu Win kawn tsun ai.
NCCT hte Myanmar Peace Center (MPC) ginjaw kawn dat kasa ni February 21 ya shana daw hkrum shaga nhtawm myit hkrum ai lam lu la ai lam rai nga ai.
Du na February 27, 28 hte March shata praw 1 ya ni hta NCCT ni zuphpawng galaw ngut ai hpang March shata 12 ya a hpang daw Yangung myu na MPC rung hta 7 lang ngu na hkrum shaga bawngban hpawng galaw na matu myit hkrum ai lam lu la mat ai nga MPC kawn ntsa tsang salang Slg. La Mawng Shwi tsun ai.
“7 Lang ngu na bawngban hpawng hpe galoi she Yangung e galaw lu na kun ngu ai lam sha re. Ya hpang jahtum anhte ni hte shanhte chye na hkat da ai lam gaw NCCT a zuphpawng hpe 27, 28 hte March shata praw 1 ya shani hpe Htai Mungdan Chiang Mai kaw galaw na matu lata san da sai. Anhte bungli hpung ni chyawm gaw shanhte saw shaga da ai majaw Slg. Awng Min hpe shiga shana nhtawm 28 ya shani ndai de bai sa nna kahtap sanglang dan na. Dai ngut ai hpang March 12 ya shani hpang daw she Yangung kaw bawngban hpawng ni galaw na. Ngu mayu ai gaw aten lahkawng maga masat lu sai ngu mai tsun ai” nga shi kawn tsun ai.
Munghpawm Nhtoi hta laknak hpai hpung nkau hte simsa lam hte gap hkat jahkring ga sadi lata masat ka ai lam ntsa kalang bai sanglang dan ai lam hpe NCCT gaw masa hku nna myit hkrum ai raitim kahtap bawngban jahkrup na matu naw ra rawng ai nga shi kawn matut tsun ai.
NCCT maga kawn Nai Han Ta, Badu Koi Htu Win, Dkb. Gun Maw, Slg. Htun Zaw, Dkb. La Awng, Dkb. Sin Wa ni sa du nhtawm MPC maga kawn Slg. La Mawng Shwi, Dr. Min Zaw U, Slg. Nyu Ung Myit ni hte hpawn marai 5 sa du mat ai lam rai mali ai.
February praw 5 ya shani Htai Mungdan Chiang Mai mare hta Slg. Awng Min woi awng ai dat kasa ni hte NCCT dat kasa ni hkrum shaga nhtawm February 12 ya hpang daw na bat laman she hkrum shaga bawngban na matu myit hkrum da sai raitim NCCT maga masha n hkum ai majaw hkrum shaga lu ai lam rai n nga ai.


text:
Majan laman e yakhkak jamjau nga ai myusha hpyen yen tsin-yam ni a matu karum alu hta ai lamang hpe 6019 Baldwin Ave, Temple city, California kaw Sept 11 ya shana 4pm kaw nna 9pm duhkra galaw lai wa ai hpe na chye lu ga ai.
Ndai lamang hpe Los Angeles kaw shanu nga ai Jinghpaw Wunpawng myu sha ni hte Kachin American Association (LA) kaw nna woi-awn ai hte Los Angeles kaw shanu nga ai munghpawn Myen mungdan mungchying sha ni mung shanglawm galaw sa wa ai re hpe chye lu ga ai. Hpunau Sam, Hkang, Myen, Miwa, Lahu, hte Rahkine myusha ni kaw nna mung tinang a htunghking buhpun sumli hte ka manawt ai lam hta shanglawm n-gun jaw lawm ma ai. Los Angeles kaw shanu nga ai Myen mungdan kaw nna kaga “democratic’ hpung ni law malawng mung sa du shanglawm lai wa masai.
Ndai zuphpawng hta hpyen-yen tsin-yam ni a lam ni hpe sumla hte madun dan rai nna California kaw nga ai kaga munghpawn myusha ni hpe mung Jinghpaw Wunpawng myusha ni a mayak ni hte rawt malan lam ni hpe grau chye na na matu lamang ni galaw lai wa sai. Sa du shanglawm ai shawa ni mung yawng myit mi alawm rai nna lamang ni hta shanglawm ma ai hte ja gumhpraw alu ni mung jaw bang ma ai. Ndai shana lu hta la ai laksan alu san san US $ 5434.00 re ai lam hpe mung chye lu ga ai.
Ndai lamang hta woi-awn ai kanu kana langai kaw nna mung Karai Kasang a chyeju jaw e lamang yawng hkrak sha lu galaw wa sai lam tsun dan ai. Bai kanu kana langai kaw nna mung shawng lam kaw shakut shaja nga ai hpyendu hpyenla ni yawng a matu tut e myit dum kyuhpyi nga ai hte hpyen-yen tsin-yam ni hpe ta tut karum nga ai myit su hpunau ni hpe chyeju dum ai lam hpe tsun karan gachyan lai wa sai.


text:
Laiza muklum kata na mare lawk shagu de Muklum hkamja rung hte Ginjaw hkamja dap kawn ta gindun let hka li ana hte seng ana makawp maga ningmu jahpaw hkaw tsun hpawng ni galaw ai lam nga ai.
Laiza muklum kata shani shagu ngu na hkali ana jep mu ai machyi masha ni law jat wa majaw mungshawa yawng hkali ana makawp maga lam hpe chye na hkan sa na hte hkali ana byin ai lam shamyit shatsai kau lu na matu ningmu jahpaw ai re lam Hkali Ana Yu Reng Du Srw.Hkum Ja Dim tsun ai.
“N-dai ningmu jahpaw hpawng gaw ya ya byin nga ai hkali ana hpe mungshawa ni yawng jau tau nau na makawp maga lu na matu, chye lu na sa di maja let hkan nang hkan sa lu na matu madung yaw shada ai, hkali ana hpe shayawm ai hta n-ga shamyit shatsai kau lu na hpe ningmu jahpaw ai lam re”
Ningmu jahpaw hpawng hpe lai wa sai May. Praw (4) ya shani kaw na galaw hpang wa ai re, May (9) ya shana hta gaw lawk (5) kaw galaw ai lam nga nna matut manoi mare lawk shagu de mung galaw sa wa na re hpe chye lu ai.
Muklum kata hta hkali ana jep mu ai masha law jat wa ai majaw muklum kata nga ai lawk shagu hte hpyen yen mungshawa ni nga ai shara ni hkan hkali ana makawp maga tsi gat nna makawp maga lam ni mung galaw nga ding yang re hpe chye lu ai.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Ukraine Mungdan Hta Majan Lai Shatai Nga Ai Hpe Wa Sarabyin Sadi Jaw
Wa Sarabyin Francis, Ukraine mungdan hta matut manoi byin nga ai majan hpe lawan jahkring na matu shadum da nga ai. Majan hpaw ai ni majan hpe lai len langai hku n galaw na matu sadi jaw da ai rai nga ai.
Majan hpe jahkring hkring shabyin ai ladat gaw mung masha ni hpe myit le le kau ya ai, myit hta hpa zawn n nawn mat na daram myit le le ya ai masa ung ang wa ai. Dai zawn myit hta hpa n nawn mat ai ten hta krau sha mayu ai ni, n hkru ai ni gaw dai majan hpe akyu jashawn nna nang mak law hpa ai hte galaw sha chye nga ma ai.
Dai Majaw, mung shawa masha ni dai hpe dum hprang ra ai. Majan gaw galoi rai tim, gara kaw byin tim n kaja ai.
Kam sham ai hpung masha ni dai hpe myit dum nga ra ai. Wa Sarabyin hkum nan kam sham ai ni gaw tinang a myit masin salum hta na nan majan n byin u ga matu ja ja akyu hpyi nga ra ai ngu shadum saw shaga da nga ai.
“Ukrain majan tsin-yam hkrum sha nga ai masha ni a lam ngai a myit masin salum hta pra pra mu nna hkam sha yawn nga nngai,” ngu Wa Sarabyin myit grai n pyaw ai hte tsun da nga ai.
Majan hpe hpa n nawn mat hkra jahkring hkring shabyin ai hpe madi shadaw ai ni, lam hpaw ya ai ni, garum ya ai ni, n-gun jaw ai ni, gara masa hku mi rai rai dai zawn galaw ai ni yawng hpe Wa Sarabyin ninghkap da ai.
“Chyeju hte ndai zawn re majan shabyin ai lam ni hte hkum alun hkum hta shangun ga; Simsa lam a matu shakut shaja let akyu mung hpyi nga ga,” ngu mung shadum saw shaga da nga ai.
Majan gaw sasana ma ni a ahkaw ahkang hpe pat shing dang ai lam tai nga ai. Shanhte a ahkaw ahkang hpe pat shingdang ai lam n mai galaw ai.
Lai wa sai “World Day Against Child Labour” shani, laban shani hta, Wa Sarabyin Francis, sasana ma ni hpe bungli galaw shangun nna dam jaw ai lam hpe mung n galaw na matu hpyi shawn da sai rai nga ai.
“Sasana ma ni, bungli shaja galaw ai gaw shanhte a matu sha n re ai, anhte ni yawng kaw hkra machyi wa na re,” ngu Wa Sarabyin matut shadum da ai.
2022 shaning a “World Day Against Child Labour” ga manoi gabaw gaw “Universal Social Protection to End Child Labour” ngu ai rai nga ai. Mungkan ting hta sasana ma ni hpe bungli hte dam jaw ai lam n nga u ga matu makawp maga na ngu ai rai nga ai.
UN kawn sawk shagawn da ai hte maren, 2020 shaning hta sasana ma asak manga (5) lahta na ni hpe bungli galaw shangun ai gaw mungkan ting hta rai yang wan (160) rai nga ai; la sha ma gaw wan (97), num sha ma gaw wan (63) rai ma ai lam chye lu ai.
By Fr. Patrick Gawmaw Hkawng Yae
#vaticannews
#rvakachinservice
#popefrancis
https://www.vaticannews.va/en/pope/news/2022-06/pope-francis-warns-against-getting-accustomed-to-war-in-ukraine.html


text:
Mungkan hta Awngdang ai sut masa hpe rem kyem da lu ai ni kadai ni rai ma ta? Dai ni na anhte mungdan a sut masa lam gaw gara madang hta tsap nga ai kun nga ai hpe hpe maram masam ra nga sai.
Moi shawng de Wunpawng sha ni a kan bau bungli gaw, yi hkyen, hkau na galaw let gumhpraw n lu tim asak mai hkrung nga ai. Dai hpang lung seng prat hta ja gumhpraw hpe ra ai hta jan nna jai lang ai ni anhte rai nga saga ai. Daini na ten hta Gumhpraw hpe ra ai hta jan nna jai na n mai nga ai. Tinang a shang gumhpraw (income) hte tinang jai lang na gumhpraw hpe Shingdaw yu ra nga ai.
Shang gumhpraw (income) hpe galaw shapraw ai ramma langai gaw gumhpraw hpe hkrup mara jai lang kau na lahpawt chye nga ai. Dai majaw tinang a income hta jan nna jai lang chye ai rai yang shih ta amyat hpa n nga ai.
Daini na mungkan a sut masa lam hta hkan ana anhte Wunpawng ramma mi marai hkum gu dek gaw shang gumhpraw nga ai ni rai ra saga ai. Shang gumhpraw tam ai lam hpe ladat amyu my shaw mai ai. Shawng nnan bang ran a arang gaw tinang na rai nga ai hpe myit dum ra nga ai law.
Nkau mi gaw tinang a dinghku nta masha ni hte rau shang gumhpraw tam nga ai. Dinghku masha ni yawng jawm galaw ai (Family Business) a awng dang lam gaw tinang a dinghku masha ni hte bungli ni hpe up hkang hpareng ai lam kaja ai majaw rai nga ai.
Tinang galaw shapraw ai, dut ai kun rai ni gaw masha ni a matu mai kaja ai, akyu jaw ai, ra ahkyak ai ni rai ra nga ai. (Ga shadawn; Stationary, hkau sin hkau soi galaw du tai, Rai chywi) tinang galaw shapraw ai kun rai a lam hpe hkut hkut nai nai chye na let tsun dan ndau dan chye na lam mung ahkyak nga ai. Dai hta na tinang galaw ai bungli magam hta woi awn hpareng uphkrang chye ladat chye ai gaw grau ahkyak ai.
Anhte ramma ni galaw mai ai kan bau bungli law law nga ai. Tinang myit lawm ai hte galaw mayu ai bungli hpe lata galaw ai rai yang shang gumhpraw hte amyat grau law wan a re. Shang wan a gumhpraw hta mai kaja ai bungli rai na gaw grau ahkyak ai. Galaw let mahkrum madup hte sharin mat ai bungli gaw ja gumhpraw hta grau manu dan nga ai.
Mungkan a sut masa lam, dut lu, dut sha lam, gat lawk ni grai dam lada let madang tsaw wa ai hta anhte mungdan a sut masa lam hpe mung myit dum ra nga sai. Grau nna zet let kunghyang nga ai anhte ramma ni a lit nan rai nga ai.
Sut masa lam hpe chye da, sharin da ai hte majoi nga shalai kau hku nre ai sha ta tut magam bungli hpe nan gramma nan woi awn galaw majen je sa ra nga ai. Anhte a mungdan sut masa rawt jat wan a maga de saw a nga ga.
Wan Pu


text:
S.h.e.
S.h.e. - Zhao Bu Dao lyrics
Your rating:
Ceng jing xiang xin ni jiu shi wo de wei yi Wang ji si kao sheng ming qi ta de lu jing Bu zhi bu jue shen xian ai de nong wu li Jing ran fa jue wo de shi xian yi jing jian jian bu qing xi Yu shi wo jiu zhe yang mang ran shi qu le ni de zong ji Fan kai di tu jing shi guo qu yi dui mei yong de zu ji Ai de fang xiang zhao bu dao Wo zai ni xin zhong hai sheng duo shao Wo de yan lei bu zhong yao Zhi yao ni ji de hui lai jiu hao Wai mian shi jie chao you nao Ni yao xiao xin zhao gu zi ji hao Mei you le wo qian shou he yong bao Qing ni qian wan bao zhong hao bu hao


text:
Waimaw ginwang, Nang Zaw mare makau na Wunpawng Mungdan Shanglawt Hpyendap KIA dung 3 shawng lam dap langai hpe Myen hpyendap kaw nna laknak kaba hte gap bun ai lam chye lu ai.
January praw 7 ya jahpawt hkying 9 daram kaw nna shana de du hkra yawm htum lak nak kaba 10 lang daram gap ai nsen ai na lu ai lam dai ginra hta yi galaw ai mung shawa ni tsun ai re.
Ya na zawn sinat kaba gap bun ai majaw, dai ginra bum yi galaw ai ni mung jahkring gan yen nga ai lam chye lu ai.
Lai wa sai November shata daram kaw nna Nang Zaw mare maga de Myen hpyendap ni shamu shamu shamawt hkawm wa ai majaw, bum yi galaw ai ni hpe lawan mam mu, mam dan la na matu Shawng lawt hpyendap maga sadi jaw da ai lam ni nga ai re.
Bat 4 ya shani Myen hpyendap ni laknak kaba gap bun ai hte seng nna Wunpawng Mungdan Shanglawt Hpung KIO shiga dap lit hkam Du kaba Naw Bu hpe san yu ai shaloi, ya na zawn tsun ai re.
“3 lang daram gap ai nga, mani hpawt rai ang sai. Lak lai ai shiga hpa matut ai gaw nna lu shi ai law. Gara kaw na post kaw nna gap bang ai kun atsawm nchye lu shi ai. Matut na mung shiga hpa nga nrai shi ai. Grai lak lai ai lam gaw nrai kun?” nga nna tsun ai re.
Jinghpaw Mungdaw kata Asuya dap hte Wunpawng Mungdan Shanglawt Hpyendap KIA lapran majan byin ai lam nnga ai na sai raitim, hpyen masa shaja hkat ai lam ni gaw shara shagu hta matut nga ai lam chye lu ai.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
A Lu ai lam ni gaw hpa majaw dai daram ahkyak ai kun?
Hpu nau ni A lu ai lam ni gaw kaja wa ahkyak nga ai hpa majaw nga yang, Madu Yesu hkum nan ra ahkyak ai re hpe hkrak chye ai majaw matsun da ai lam rai nga ai. Karai Kasang a mungdan hpe ra sharawng ai ni gaw Yesu a matsun maroi ga ni hpe ahkyak da ma ai: Shi matsun da ai Alu ai lam ni, hpe mung ahkyak shatai nna madat mara hkan lang shatup ma ai. [1716-1717, 1725-1726]
Karai Kasang gaw Abraham hpe shawng shaga la nna Shi a amyu masha ni hpe ga sadi jaw hpang wa sai. Yesu gaw dai ga sadi ni hpe matut sak se hkam ya ai, sumsing lamu de shanhte hpyi ai hpe shalai ya sai, Shi a asak hte galai nna shanhte a matu lit la ya sai: anhte a matsan ai prat hta shang lawm lu na matu Shi hkum nan matsan hkam ai; kabu ai ni hte Shi kabu nna, hkrap ai ni hte rau Shi hkrap ai (Rom 12:15); du daw sai hkaw ai n galaw ai sha, tinang a shabyi bye ya ai wa hpe, shi a shabyi maga mi naw ja ya ai (Mt 5:39); Shi a matsan dum lama ai lam, simsa ai lam hpe shabyin ya ai rai nna sumsing lamu de sa ai lam anhte hpe madun ya nga ai. Dai rai yang,
[285] Htani htana ngwi pyaw ai ngu ai gaw hpa hpe ngu mayu ai rai kun?
Htani htana ngwi pyaw ai ngu ai gaw Karai Kasang hpe mu mada lu nna, Karai Kasang a ngwi pyaw ai hta shang lawm ai hpe ngu ai re. [1720-1724, 1729]
Kawa Karai Kasang, Kasha Karai Kasang, Chyoi Pra ai Wenyi karai kasang hta n htum n wai ai asak hte kabu gara ai lam ni jawm pawng nga ma ai. Shanhte a jawm pawng ai lam hpe anhte shinggyim masha ni n dang myit sawn lu ai, n dang shadawn lu ai ngwi pyaw ai lam re. Ndai ngwi pyaw ai gaw Karai Kasang a chyeju kumhpa san san sha rai nga ai, hpa majaw nga yang, anhte galaw la lu ai madang n rai nga ai, dai a hkik hkam ai lam hpe anhte n dang chye lu ai. Karai Kasang gaw anhte ngwi pyaw lu na matu anhte hkum nan hpe lata la shangun mayu ai; anhte Karai Kasang hpe n dut n dang lata la ra ai, yawng hta Shi hpe tsaw ra, ra ai kaja ai hpe lata la ra ai, anhte dang lu ai daram n kaja ai hpe koi kau ra ai. -> 52, 156-158
“ Masha gaw kade daram hkik hkam a ta nga jang Karai Kasang hpang de gayin wa jang sha shi myit dik lu nga ai.” Mungkan ga ntsa e nga ai hpa mi raitim shi hpe myit n shadik ya lu ai. nga nna san pra ai St. John Vianney tsun shana dan sai. (1786-1859)
“ Masha hpe hpan da ai Wa chyu sha masha hpe ngwi pyaw na hku galaw ya lu ai.” nga nna San pra ai St. Augustine tsun shana lai wa sai. (354-430)
Shi hkum hpe nan anhte mu lu na myit dai. (1 Yn 3:2) hta mu lu nga ai. Matut nna,
[286] Shanglawt ngu ai gaw hpa rai kun?, hpa a matu rai kun? Ngu ai ga san mahtai hpe bai madat yu ga.
Shanglawt ngu ai gaw madu myit ra ai hku galaw lu na matu Karai Kasang jaw ai atsam marai rai nga ai; shanglawt lu ai masha gaw kaga masha ni reng hkang ai hpe chyu sha hkan galaw ai lam n nga sai. [1730 – 1733, 1743- 1744]
Karai Kasang gaw anhte hpe shanglawt ai masha hku hpan da nna anhte a myit ra ai hpe manu shadan ya ai. Dai gaw kaja ai hpe myit mang mahkra hte lata la lu na matu rai nga ai, tsun ga nga jang, kaja dik ai hpe lata la shangun mayu ai. Dai kaja dik ai gaw Karai Kasang re. Kaja ai hpe anhte galaw magang grau nna anhte lawt lu magang rai nga ai.. -> 51
” Shanglawt ai ngu ai gaw, tinang hkum tinang madu ai hpe ngu mayu ai. nga nna Dominican jau langai mi tsun lai wa sai. Dominique Lacordaire (1802-1861, famous Dominican preacher)
[287] “shanglawt” ngu ai gaw n kaja ai hpe mung lata la chye nga ai ngu ai lam hpe jawm madat la ga.
Anhte a mahkrum madup hta n kaja ai hpe ntsa lam hku yu jang ra sharawng na zawn rai nga ai, dai hpe lata la jang anhte shanglawt lu ai zawn nawn chye ga ai. N kaja ai gaw anhte hpe n kabu shangun na re. Anhte kaw na kaja ai hpe shaw la kau ya ai nna; lachyum n pru ai hku anhte hpe gyit hkang hkrum nna hpang jahtum e anhte a shanglawt ai hpe tsep kawp jahten kau ya ai. (1730-1733)
Akyang lai len hte seng nna Yin langai ngai lu ai hpe anhte mu lu ai: Masha langai gaw shi a myit hta kaja ai zawn nawn ai hpe lata na matu shi a shanglawt myit hpe dut kau chye ma ai. shaloi shi madaw mayam tai mat ai re. Kaja ai lam hpe ‘au’ ‘um’ ‘mai sa’ ngu ai shaloi masha gaw shanglawt lu dik ai ten rai sai; yin n nga ai, shadut ai lam n nga ai, jaw ang ai, kaja ai hpe lata nna galaw na matu gara akyang mung shi hpe n hkum, n pat lu ai. Kaja ai hpe lata na matu dawdan ai gaw Karai Kasang hpang de galoi mung woi shani ya lu nga ai. -> 51
“Karai Kasang kaw awngdawm kam shamyit ai masha chyu sha jet ai shanglawt hpe tam mu ai, kaja ai hkik hkam ai hpan shalat ai hpe tam mu ai. Karai Kasang hpang de kayin wa ai masha gaw n grit mat ai sha grau hkik hkam wa ai, hpa majaw nga jang, Karai Kasang hku nna, Karai Kasang hte rai jang, shi hkum nan karai tai wa ai, shi gaw jet ai masha shi tai wa sai.” (Pope Benedict XVI, December 8, 2005)
[288] Masha gaw shi galaw ai lam shagu hta, shi hta lit nga ai kun?
Masha gaw shi galaw ai magam shagu hta adum sha, sharawng let, myit lawm hkum lawm let galaw ai lam yawng gaw, shi hta lit nga ai. [1734-1737, 1745-1746]
Masha ni shadut ai majaw, jahkrit ai majaw nang hpam lu sha nga ai majaw, n chye nna, shut shai lam galaw hkrup ai rai jang, shi galaw ai bungli yawng a matu shi hta lit n nga na re. Masha gaw kaja ai hpe grau chye na magang, kaja ai hpe grau chye galaw magang rai nga ai. Shi gaw mara a mayam prat kaw nna tsan gang mat wa lu ai (Rom 6:17; 1 Kor 7:22). Dai zawn shalawt hkrum ai masha ni gaw shanhte hkum shanhte lit la na, makau grup yin a matu lit la ya na, mungkan ga ting a matu lit la ya na hpe Karai Kasang ra sharawng nga ai. Karai Kasang a tsaw ra matsan dum ai myit gaw, n lawt shi ai masha ni a matu mung lawm nga ai; shanhte lawt lu na matu Karai Kasang gaw shani shagu shanhte hpe ahkaw ahkang jaw ya nga ai.
“ Kaja ai masha gaw mayam raitim lawt ai masha re. N kaja ai masha gaw hkawhkam raitim mayam sha re.” nga nna San Augustine (354-430) tsun shana lai wa sai.
“Bandung de sa ai lam gaw nang galaw ai lam mahkra hpe nang lit la ai shaloi hpang wa ai.” nga nna Daniel Alighieri ngu ai Italy myu sha ga shagawp ka sara wa tsun shana lai wa sai.
(1265-1321, Italian poet, author of the Divine Comedy)
[289] Masha gaw n kaja ai hpe lata na myit dawdan wa ai shaloi, shi a shanglawt myit hpe jai lang na ahkang jaw lu na kun?
Masha a sari sadang hta madung da nna shi a shanglawt lam hpe jai lang ai gaw shi lu ang ai ahkaw ahkang nan rai nga ai. Shi a shanglawt lam gaw kaga masha a shanglawt lam hpe jahten sharun ya jang gaw shi a shanglawt lam hpe jahkring kau ya mai ai.
Shanglawt ai ahkaw ahkang nga nna n kaja ai hpe pyi n lu lata la ai rai jang shanglawt ai n rai nga ai. Shi a shanglawt ai ahkaw ahkang hpe n hkungga ai rai jang shinggyim masha a sari sadang hpe nyet kau ai hte bung nga ai. Mungdan a lit madung langai mi gaw, mung masha ni a shanglawt lam ni rai nga ai ga shadawn (makam masham lam, hpawng zup na lam, makyit mahkai na lam, kan bau bungli lata la na lam) ni gaw shang law tai lam rai nna dai hpe makawp maga ya ra ai. Mungdan masha langai a shanglawt ai gaw kaga masha langai a shanglawt ai hta hkum tsup wa nga ai. Tsun mayu ai gaw tinang shang lawt ai ahkaw ahkang lu ai zawn, kaga masha wa hpe mung shang lawt ai ahkaw ahkang jaw ra ai, hkungga ya ra ai ngu mayu ai re. ngu ai lam ni hpe shana dat lu ga ai law.


text:
KIA Masat (3) Dap Ba, Masat (27) Dap Dung ginra, Ulang Pa ginwang, Mung Hkawng mare makau kaw April (15) ya jahpawt hkying (6:55) aten daram hta Myen hpyen gumshem dap hpyen hpung ni hpe KIA hpyen hpung ni bawm hkap kapaw ai lam na chye lu ai.
Myen hpyen gumshem dap Tatma (88) kata na hpyen n-gun (40) grup yin lawm ai hpyen hpung ni mare makau grup yin hkan nga chying lau shamu shamawt hkawm ai kaw KIA hpyen hpung ni bawm hkap kapaw ai rai nna dai gasat gala hta Myen hpyen gumshem dap maga na marai lahkawng si sum nna marai (5) a lahta hkra hkala hkrum ai lam na chye lu ai.
Hkra machyi hkrum ai lam law ai majaw Myen hpyen gumshem dap maga na mare uphkang salang ni, mare masha ni hte Hpyen yen ni hpe hpyen dap de shaga mahkawng la nna jep chyoi lam ni galaw ai re hpe matut na chye lu ai.
Dai ginra mayan hta lai wa sai bat laman hkan mung Myen hpyen gumshem dap ni hpyen n-gun tsa kaba mare makau hkan shamu shamawt hkawm ai lam nga ai sha n-ga Mung Hkawng Myen hpyen gumshem dap kaw na Maji Gung hpyen dap de hpyen n-gun sa ai lam, hpyen lang rung rai, malu masha ni htaw shalai la ai lam ding yang galaw nga ai majaw gasat poi jahkring hkring byin nga ai re.


text:
KIA Masat (2) Dap Ba, Masat (6) Dap Dung ginra, Ka-maing hte Man Den lapran Lagat Yang makau kaw shimlam la nga ai Myen Hpyen Dap Hk.L.Y (252) Dap na hpyen hpung ni hte KIA Masat (11) hte Masat (6) Dap Dung na pawnghpawm hpyen hpung ni July (2) ya shana daw hkying hkum mi daram ang katut gasat gala majan byin ai lam shawnglam shi sawk ni shana wa ai kaw na chye lu ai.
Loili Hka makau hku shamu shamawt lung wa ai Myen hpyen hpung ni hpe July (2) ya jahpawt KIA hpyen hpung ni shingla gasat dat ai kaw na gasat gala byin ai hta Myen hpyen ni grup gra de sinat kaji kaba gap bang ai lam ni nga ai. Shana daw aten hta mung Maran Kahtawng kaw na lung wa ai Myen hpyen hpung ni hpe KIA hpyen hpung ni Ting Rat Hka makau kaw shingla gasat dat ai majaw gasat gala majan byin ai lam chye lu ai.